11. ΝΟΜΟΘΕΤ. ΔΙΑΤΑΓΜΑ υπ’ αριθ. 110 της 30/31 Μαΐου 1941 Περί συντάξεως ληξιαρχικών πράξεων θανάτων συμβάντων εξ εναερίων βομβαρδισμών ή άλλων πολεμικών γεγονότων. Άρθρον 1 Ληξιαρχικαί πράξεις θανάτων συμβάντων εξ εναερίων βομβαρδισμών ή άλλων πολεμικών γεγονότων δύνανται να συντάσσονται και μετά την παρέλευσιν της υπό του άρθρου 25 παράγραφος 3 του κωδικοποιημένου Νόμου 5097 «περί ληξιαρχικών πράξεων» οριζομένης προθεσμίας τριάκοντα ημερών αφ’ ης έλαβον χώραν ούτοι, αδεία του εισαγγελέως Πρωτοδικών ή όπου δεν εδρεύει τοιούτος του ειρηνοδίκου μετά εξακρίβωσιν των πραγματικών περιστατικών. Άρθρον 2 Ο παρών νόμος ισχύει από της 28 Οκτωβρίου 1940 μέχρι της λήξεως της εμπολέμου καταστάσεως. 